ПОЧЕТАК ШКОЛСКЕ 2021/2022. ГОДИНЕ

Школска 2021/2022. година започеће наставни рад са првим моделом организације образовно-васпитног рада. У складу са Календаром образовно-васпитног рада основне школе, школска година почиње 1. септембра 2021. године. Образовно-васпитни рад се организује непосредно у школском простору. За све ученике I-VIII разреда обавезна настава и остали облици образовно-васпитног рада организују се према распореду часова, за све ученике у одељењу истовремено. Наставни час траје 45 минута. Свако одељење има своју учионицу. 
Ученици првог циклуса (I-IV разред) биће у једној смени, а ученици другог циклуса (V-VIII разред) у другој смени. Промена смена одвијаће се седмично. Ученици првог циклуса биће у преподневној, а ученици другог циклуса у поподневној смени током прве седмице септембра.
Ученици који припадају следећим категоријама не почињу са наставом 1. септембра:
– ученици који болују од Covid-19 или код којих се постоји сумња на Covid-19 у периоду који одреди ординирајући лекар;
– ученици који су блиски контакти SARS-CoV-2 позитивних особа који се налазе у карантину у кућним условима, до истека карантина.
У циљу обезбеђивања здравља ученика и запослених, као и због остваривања права ученика на образовање, веома је важно доследно придржавање актуелних препорука и мера надлежних институција и органа, као и спровођење мера стратегија ублажавања ризика. 

Мере спречавања уношења и преношења Covid-19 у школама у случају када се настава организује по I моделу

1. Доследна и исправна употреба маски у простору школе од стране свих лица (ученика и запослених) 
2. Физичка дистанца према могућностима школе (може и мања од 1м) 
3. Хигијена руку и респираторна хигијена
 4. Чишћење и дезинфекција простора школе у целини
5. Успостављена сарадња са надлежном здравственом службом, а посебно са надлежним ИЈЗ/ЗЈЗ
РАСПОРЕД ЗВОЊЕЊА У МАТИЧНОЈ ШКОЛИ

– преподневна смена

	час
	Трајање часа

	1.
	7.30 – 8.15

	2.
	8.20 – 9.05

	велики одмор
	9.05 – 9.35

	3.
	9.35 – 10.20

	4.
	10.25 – 11.10

	5.
	11.15 – 12.00

	6.
	12.05 – 12.50

	7.
	12.55 –13.40



– поподневна смена

	час
	Трајање часа

	1.
	14.00 –14.45

	2.
	14.50 – 15.35

	велики одмор
	15.35 – 16.05

	3.
	16.05 – 16.50

	4.
	16.55 – 17.40

	5.
	17.45 – 18.30

	6.
	18.35 – 19.20

	7.
	19.25 – 20.10




РАСПОРЕД ЗВОЊЕЊА У ИЗДВОЈЕНОМ ОДЕЉЕЊУ У ГОСТИНИЦИ

	час
	Трајање часа

	1.
	7.30 – 8.15

	2.
	8.20 – 9.05

	велики одмор
	9.05 – 9.25

	3.
	9.25 – 10.10

	4.
	10.15 – 11.00

	5.
	11.05 – 11.50

	6.
	11.55 – 12.40

	7.
	12.45 –13.30





ОРГАНИЗАЦИЈА ПРОДУЖЕНОГ БОРАВКА

Продужени боравак биће организован за ученике првог и другог разреда, почев од 2. септембра. Потребно је да родитељи, који су се изјаснили о потреби похађања продуженог боравка њиховог детета, до 6. септембра предају секретару школе потврде о радном ангажовању оба родитеља/законска заступника.
ПРИЈЕМПРЕДШКОЛАЦА, ПРВАКА И ПЕТАКА

Свечани пријем предшколаца одржаће се у уторак, 31. августа 2021. године, у 9 сати, у школском дворишту.
Свечани пријем првака одржаће се у уторак, 31. августа 2021. године, у 10 сати, у школском дворишту.
Сусрет ученика петог разреда са одељењским старешинама одржаће се у уторак, 31. августа 2021. године, у 12 сати, у школском дворишту, на обележеним местима.
[bookmark: _GoBack]Свечани пријем предшколаца, првака и ученика петог разреда издвојеног одељења у Гостиници одржаће се у уторак, 31. августа 2021. године, у 10 сати, у школском дворишту, на обележеним местима.
Свим ученицима желимо срећан почетак школске године!

